"Teisipäeva õhtul leidis aset ajalooline sündmus - loodi Jüri Wilmsi fond." (22. sept. 1993). Heategevuslik fond pidi osutama abi orbudele, puudustkannatavatele pensionäridele ja invaliididele, toetama Eesti kultuuri- haridus-, poliitikaelus ja arstiteaduses väljapaistnud isikuid ning andma 24. veebruaril preemia Eesti poliitikule, kes on eelnenud aastal teistega kõige paremini läbi saanud jne. Fondi juhatusest oli enim tuntud seitse aastat Tallinnas elanud ärimees  Carl J. Danhammer - mäletate veel sellist seiklejat?   Carl Danhammeri sõnul oli fondi algkapitaliks kolm miljonit USA dollarit ! Hiljem pole küll midagi kuulda olnud ühestki fondi väljamaksest, ei orbudele ega eeskujulikule Eesti poliitikule.